American Heritage Dictionary Entry: volkslied
volks·lied (fōkslēt′, fôlks-)
n. pl. volks·lie·der (-lē′dər)
[German : Volks, genitive of Volk, people (from Middle High German volc, from Old High German folc; see pelə-1 in the Appendix of Indo-European roots) + Lied, song; see LIED.] Die Franse Ope het gister sy agtste dag op Roland Garros in Parys beleef.
In die mansenkelspel het (1) Rafael Nadal maklik na die kwarteind deurgedring. Suid-Afrika se (6) Kevin Anderson het in sy wedstryd teen Diego Schwartzman die eerste twee stelle verspot maklik gewen, maar daarna drie stelle verloor om sodoende uitgeskakel te word.
In die vroue-afdeling het (1) Simona Halep maklik met Elise Mertens afgereken om die kwarteind te bereik. (2) Caroline Wozniacki is egter uitgeskakel. Serena Williams het haarself kort voor die kragmeting teen Maria Sharapova onttrek as gevolg van ŉ besering.
Die Springbokke speel Saterdag in Johannesburg teen Engeland in die eerste van drie toetse.
Intussen is al vier Britse Rugbyunies asook Nieu-Seeland en Australië bo Suid-Afrika op die wêreldranglys.
Ná die Londen-toernooi van die wêreldreeks is Fidji nou sewe punte voor die Blitsbokke.
Die laaste toernooi in die wêreldreeks word komende naweek in Parys gespeel. Intussen is Dewald Human en Mfundo Ndhlovu opgeroep om die beseerde Cecil Afrika en Branco du Preez te vervang.
Ná die naweek se wedstryde is die Crusaders steeds eerste op die punteleer.
Crusaders (K) 54
Lions (K) 40
Waratahs (K) 35
Die Wêreld-o.20-Kampioenskap se derde ronde word Donderdag in Frankryk gespeel. Suid-Afrika speel om 21:00 teen Frankryk. Intussen sal David Coetzer en Phendulani Buthelezi hulle vandag by die Bokkies aansluit as plaasvervangers vir Damian Willemse en Muller du Plessis wat beseer is.
Ná die sesde Moto GP van die seisoen in Italië is Marc Marques steeds gemaklik voor op die punteleer.
George Coetzee het sy deelname aan vanjaar se Nedbank Uitdaagtoernooi bevestig. Die toernooi word van 8 tot 11 November in die Pilanesberg gespeel.
Die Sun City-uitdaging begin vandag as deel van die Sonskynreeks.
Op die jongste wêreldranglys is Bryson DeChambeau nou 22ste ná sy oorwinning die naweek.
Op die Brutal Fruit Premierliga se jongste punteleer is die Gauteng Jaguars die enigste onoorwonne span.
Gauteng Jaguars 14
Western Cape Stings 10
North West Flames 10
Free State Crinums 10
Gauteng Golden Fireballs 8
In die toernooi om die Cosafa-beker speel Suid-Afrika vandag teen Namibië in die plaatkompetisie se halfeindstryd.